Durant la tramitació puc annexar diversos fitxers.
És aconsellable que els noms dels fitxers identifiquin el document que contenen, per exemple, si presentem l'escrit de la demanda, el nom del fitxer podria ser escrit-demanda.pdf; si presentem una còpia d'una denúncia, denuncia.pdf; i si presentem rebuts, rebuts.pdf, etc.
Els documents que cal annexar a una comunicació telemàtica (demanda-TTA o escrit-RED) són de dos tipus:
1.1 El document principal: és obligatori incorporar-ne un.
És la demanda per TTA (escrit d'inici al desplegable de tipus de document) o l'escrit per RED (escrit al desplegable de tipus de document).
El document ha de començar com a Doc00 i la resta del nom és lliure, però s'ha d'escriure de la manera més descriptiva possible per facilitar-ne la identificació a la unitat judicial de destí.
1.2 Els documents annexos: són la resta de documents afegits al document principal i s'han d'anomenar de la forma següent:
Número de document que serà únic i correlatiu per a tots els documents annexos.
El número serà el mateix de referència que consti a l'escrit principal d'inici (demanda o escrit).
És a dir, hauran de tenir el mateix ordre i número amb què apareguin esmentats a la demanda o escrit.
En cas que algun tipus de document, com per exemple els poders notarials, no contingui referència numèrica dins de l'escrit principal, caldrà incorporar-lo com a Doc00 amb un descriptiu prou explícit i carregar-lo després de l'escrit principal o d'inici.
Els números de l'1 al 9 han d'incloure el 0 davant (format Doc01 a Doc09 i Doc10 i següents).
En cas de superar el total de 99 documents, la numeració de tots els documents (des del primer fins al darrer) ha de ser en format de tres xifres (per exemple: Doc001, Doc011, Doc099, Doc101, etc.).
Descripció suficient del document concret: aquí s'haurà d'incloure el text que permeti la identificació concreta del document.
1.2.1 Per començar, s'ha d'escollir el tipus de document que correspongui a cada cas.
En primer lloc, recomanem incloure el document principal: tipus 01 Escrit d'inici/Escrit, i consecutivament els diferents tipus de documents annexos.
1.2.2 S'han d'incorporar els documents annexos amb els noms descriptius segons la fórmula abans detallada.
Per tant, el nom de cada document seguirà l'ordre de numeració dels mateixos documents tal com apareguin esmentats a la demanda o escrit.
De manera que es podrà fer una equivalència ràpida entre les referències als documents que inclogui l'escrit principal i els noms dels documents electrònics incorporats.
La mateixa aplicació ordenarà els documents pel seu nom en el moment de la càrrega, de manera que en cas d'oblidar un document es pot carregar al final i no cal, per la mateixa raó, carregar-lo en cap ordre concret.
L'única cosa imprescindible és anomenar-lo correctament per permetre l'ordenació automàtica i perquè en arribar a Tramitació es mantingui l'ordre i els destinataris puguin fer servir els codis del nom com a índex electrònic per localitzar ràpidament qualsevol dels documents.
El tipus de document, en canvi, no afecta l'ordenació, ja que la preeminència serà pel nom d'acord amb el número del document segons apareguin esmentats a la demanda.
1.2.3 En cas que es carregui un únic document que inclogui diferents documents referenciats independentment a l'escrit principal o d'inici, per exemple en cas que s'hagin incorporat cinc albarans en un únic document, tot i ser citats al text com a documents 4 a 8, el nom del document que s'ha de carregar ha d'incloure la referència a la cita de tots els documents a l'escrit principal o d'inici.
Per exemple, en aquest cas el document que caldria carregar seria Doc04 a 08 albarans.
La següent citació a l'escrit principal haurà estat el document 9 i, per tant, el següent document que cal carregar serà Doc09 nom descriptiu, ja que del 5 al 8, a més del 4, estan incorporats en l'anterior.
Els documents que s'annexen tant a la TTA com a RED, han d'estar en un dels formats següents: DOC, DOCX, RTF, ODT, PDF, XLS, XLSX, JPEG, JPG.
Hi ha diferents programaris que permeten fer la conversió, com per exemple OpenOffice ( anglès, català ), TinyPDF, etc.
Els diversos fitxers annexats poden tenir una mida màxima de 15 MB cadascun.
Si algun fitxer és superior a 15 MB el podem dividir en dos o més fitxers i ho heu d'indicar al nom del document.
No es poden annexar documents comprimits (per exemple.zip,.rar, etc.).
Els serveis web d'alta de TTA i RED poden arribar fins a 50 MB, això inclou la suma de les dades i els fitxers.